Diari Oficial de la Generalitat Valenciana


Sumari del DOGV 6611, del 19-09-2011 (2011/9484)

Informació pública de l'aprovació definitiva del Projecte d'Urbanització del Sector Educatiu Sud d'Alfara de la Baronia.
------------------------------------------------------------------------------------------------------------------------

### Dades del document

Número de DOGV
:   6611

Data del DOGV
:   19-09-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/9484


Data del document
:   07-09-2011

Organisme emissor
:   Ajuntament d'Alfara de la Baronia

Tipus de document
:   Anunci

Descriptors 

:   * Alfara de la Baronia
    * pla d'urbanisme
    * administració local

Informació pública de l'aprovació definitiva del Projecte d'Urbanització del Sector Educatiu Sud d'Alfara de la Baronia. [2011/9484]  
Per mitjà del Decret de l'Alcaldia de data 26 d'agost de 2011, s'han adoptat els acords següents:  
  
Primer. Aprovar definitivament el Projecte d'Urbanització del Sector Educatiu Sud d'Alfara de la Baronia, corresponent a part dels sòls qualificats com a dotacional educatiu, vials i zona verda de la xarxa primària adscrita prevista en el Pla General d'Ordenació Urbana d'aquest municipi, redactat per l'arquitecte al servei d'aquest ajuntament, Vicente Costa Medes, registre d'entrada d'aquest ajuntament número 729, amb una superfície d'actuació de set mil nou-cents setanta-un metres quadrats (7.971 m²), la resta després de l'aprovació del Projecte d'Urbanització del Sector Educatiu Nord d'Alfara de la Baronia que afectava una superfície de tres mil huit-cents setanta-sis metres quadrats (3.876 m²).  
  
  
Segon. De conformitat amb el que estableix l'article 351.4 del Reglament d'Ordenació i Gestió Territorial i Urbanística, remetre el projecte d'urbanització, i l'acord d'aprovació, a la Conselleria de Medi Ambient, Aigua, Urbanisme i Habitatge, a l'efecte de la mera comunicació d'aquest.  
  
Tercer. Publicar l'acord d'aprovació en el Butlletí Oficial de la Província de València i en el Diari Oficial de la Comunitat Valenciana. Es fa saber que, de conformitat amb el que s'estableix en l'article 107.2 de la Llei 16/2005, Urbanística Valenciana, la publicació d'aquest anunci, en el Butlletí Oficial de la Província de València, determina per si mateix l'entrada en vigor del present document, la qual cosa produirà, des de la publicació d'aquest anunci, plens efectes jurídics.  
  
Cosa que es fa pública per a coneixement general i als efectes previstos en els articles 155 i concordants de la Llei 16/2005, Urbanística Valenciana, i s'assenyala que contra l'acord municipal dictat, que posa fi a la via administrativa, podrà interposar-se recurs contenciós administratiu davant del Jutjat Contenciós Administratiu, en el termini de dos mesos a comptar de l'endemà de la publicació d'aquest anunci, conforme a l'article 46.1 de la Llei de la Jurisdicció Contenciosa Administrativa. No obstant això, es podrà interposar, amb caràcter previ i potestatiu, recurs de reposició davant del mateix òrgan d'aquesta administració que l'ha dictat, d'acord amb la Llei de Règim Jurídic de les Administracions Públiques i del Procediment Administratiu Comú en el termini d'un mes, comptador així mateix des de l'endemà de la publicació d'aquest anunci.  
  
Alfara de la Baronia, 7 de setembre de 2011.- L'alcalde: José E. Terrádez Navarro.